‘Bloed het ons gebind’Maartens van der Merwe en Chané van Heerden. Foto: Facebook Van der Merwe het gister ter strafversagting getuig nadat hy skuldig bevind is aan die moord op Van Eck in 2011 in ‘n begraafplaas in Welkom. Hy het getuig dat hy en sy verloofde Chané van Heerden, wat reeds vroeër skuldig bevind is aan die moord op Van Eck, mekaar gedruk het om ŉ moord te pleeg. “Ons sou dit nooit alleen gedoen het nie. Ons het mekaar gedruk, ek weet.” Van der Merwe het Van Eck se familie in die hof om vergifnis gevra. Hy het getuig dat hy en Van Heerden hulself met messe gesny het en dat hulle dit gedoen het om “saam te wees”. Van der Merwe het getuig dat hy nooit weer ŉ moord sal pleeg nie. “Ek weet ek was verkeerd, ek was siek. Ek kan beter word…Ek weet wat gebeur het was verkeerd, ek ontken niks nie. Ek weet nie hoe ons tot dit (moord) gekom het nie.” Van Heerden is in November 2011 tot ŉ minimum van 20 jaar tronkstraf gevonnis. Die saak duur voort.